Huldeblyke stroom in vir Apple-medestigter Steve JobsDie foto van Steve Jobs verskyn op Apple se webtuiste. Foto: Apple Jobs se dood kom kort nadat hy in Augustus sy uittrede as bestuurshoof van die Apple-maatskappy aangekondig het. Die president van Amerika, Barack Obama, het Jobs geloof as een van die VSA se grootste innoveerders. Met Jobs aan die stuur van die maatskappy het onder andere die iPod-speler, die iPhone en die iPadtabletrekenaar die lig gesien. Bill Gates sê Jobs se impak sal geslagte lank onthou word. Jobs is in 2004 met kanker gediagnoseer. Hy word oorleef deur sy vrou, Laurene, hul vier kinders en ‘n dogter uit ‘n vorige verhouding.